《游上黄华寺》
清代·毛际可

半日寻钟至，微茫路可求。岩危如欲坠，水缓不成流。

草静栖寒鹿，林空集暮鸠。白云飞欲尽，月上碧山头。

作者简介：（ 1633—1708）清浙江遂安人，字会侯，号鹤舫。顺治十五年进士，授彰德府推官，历城固、祥符等知县，兴水利，禁横暴，所至有善政。在浙江与毛奇龄齐名，学问不及奇龄之博，文章则在奇龄之上。又能画。有《春秋三传考异》、《安序堂文钞》、《松皋诗选》、《拾余诗稿》、《浣雪词钞》。